61988J0081
ΑΠΟΦΑΣΗ ΤΟΥ ΔΙΚΑΣΤΗΡΙΟΥ ( τρίτο τμήμα )
της 7ης Φεβρουαρίου 1990 (
*1
)
Στην υπόθεση C-81/88,
Helmut Müllers, υπάλληλος της Οικονομικής και Κοινωνικής Επιτροπής των Ευρωπαϊκών Κοινοτήτων, εκπροσωπούμενος και επικουρούμενος από τον Edmond Lebrun, δικηγόρο Βρυξελλών, με αντίκλητο στο Λουξεμβούργο τον δικηγόρο T. Biever, 83, Boulevard Grande-Duchesse Charlotte,
προσφεύγων,
κατά
Οικονομικής και Κοινωνικής Επιτροπής των Ευρωπαϊκών Κοινοτήτων, εκπροσωπούμενης από τον νομικό της σύμβουλο D. Brüggemann και τον D. Lagasse, δικηγόρο Βρυξελλών, με αντίκλητο στο Λουξεμβούργο τον Γεώργιο Κρεμλή, μέλος της νομικής υπηρεσίας της Επιτροπής, Centre Wagner, Kirchberg,
καθής,
που έχει ως αντικείμενο την ακύρωση των ακολούθων αποφάσεων του προεδρείου της Οικονομικής και Κοινωνικής Επιτροπής των Ευρωπαϊκών Κοινοτήτων όσον αφορά την πλήρωση της κενής θέσεως προϊσταμένου τμήματος στη Διεύθυνση Β, τμήμα μεταφορών και επικοινωνιών (ανακοίνωση κενής θέσεως 46/87):
—
της αποφάσεως της 29ης Ιουνίου 1987, με την οποία προκρίθηκαν δύο υποψήφιοι για την κάλυψη των δύο από τις τρεις κενές θέσεις προϊσταμένου τμήματος, μεταξύ των οποίων και η επίδικη, με εσωτερική προαγωγή,
—
της αποφάσεως της 30ής Ιουνίου 1987 να προταθεί στο Συμβούλιο των Ευρωπαϊκών Κοινοτήτων να διορίσει έναν από τους δύο υποψηφίους στην επίδικη θέση,
—
της αποφάσεως, η οποία κοινοποιήθηκε με έγγραφο της 13ης Ιουλίου 1987, να μη γίνει δεκτή η υποψηφιότητα του προσφεύγοντος για την εν λόγω θέση,
καθώς και την ακύρωση:
—
της αποφάσεως του Συμβουλίου των Ευρωπαϊκών Κοινοτήτων, της 3ης Δεκεμβρίου 1987, περί προαγωγής του προταθέντος υποψηφίου στο βαθμό Α 3 και περί διορισμού του ως προϊσταμένου τμήματος στη Διεύθυνση Β, τμήμα μεταφορών και επικοινωνιών, της γενικής γραμματείας της ΟΚΕ από 1ης Αυγούστου 1987,
—
της αποφάσεως του προέδρου της ΟΚΕ, της 15ης Δεκεμβρίου 1987, περί μεταθέσεως του προσφεύγοντος στη Διεύθυνση Γ, ειδική υπηρεσία για τους τομείς ενέργειας, πυρηνικών θεμάτων και έρευνας,
—
της ρητής αποφάσεως περί απορρίψεως της διοικητικής ενστάσεως του, η οποία του κοινοποιήθηκε με υπηρεσιακό σημείωμα της 18ης Δεκεμβρίου 1987,
ΤΟ ΔΙΚΑΣΤΗΡΙΟ ( τρίτο τμήμα ),
συγκείμενο από τους Μ. Zuleeg, πρόεδρο τμήματος, J. C Moitinho de Almeida και F. Grévisse, δικαστές,
( το σκεπτικό παραλείπεται )
αποφασίζει:
1)
Απορρίπτει την προσφυγή.
2)
Κάθε διάδικος φέρει τα δικαστικά του έξοδα.
(
*1
)	Γλώσσα διαδικασίας: η γαλλική.